जलियाँवाला बाग हत्याकांड
जालियाँवाला बाग हत्याकांड भारत के पंजाब प्रान्त के अमृतसर में स्वर्ण मन्दिर के निकट जलियाँवाला बाग में १३ अप्रैल १९१९ (बैसाखी के दिन) हुआ था। रौलेट एक्ट का विरोध करने के लिए एक सभा हो रही थी जिसमें जनरल डायर नामक एक अँग्रेज ऑफिसर ने अकारण उस सभा में उपस्थित भीड़ पर गोलियाँ चलवा दीं जिसमें 400 से अधिक व्यक्ति मरे और २००० से अधिक घायल हुए। अमृतसर के डिप्टी कमिश्नर कार्यालय में 484 शहीदों की सूची है, जबकि जलियांवाला बाग में कुल 388 शहीदों की सूची है। ब्रिटिश राज के अभिलेख इस घटना में 200 लोगों के घायल होने और 379 लोगों के शहीद होने की बात स्वीकार करते है जिनमें से 337 पुरुष, 41 नाबालिग लड़के और एक 6-सप्ताह का बच्चा था। अनाधिकारिक आँकड़ों के अनुसार 1000 से अधिक लोग मारे गए और 2000 से अधिक घायल हुए।
जयपुर का इंडियन ऑयल डिपो अग्निकांड
इंडियन ऑयल कंपनी को इस अग्निकांड से लगभग १००० करोड़ रुपये का नुकसान हुआ व १० करोड़ लीटर तेल जल कर नष्ट हो गया। इस हादसे में इंडियन ऑयल के कर्मचारियों समेत ११ लोगों की जान गयी व करीब १५० लोग घायल हो गए। आसपास स्थित लगभग ५००-७०० इमारतों को बुरी तरह से नुकसान पहुंचा। हर इमारत को लगभग १० लाख तक का नुकसान हुआ। भयंकर धुएं के कारण पूरे शहर में प्रदूषण फैल गया व घने काले बादल बन गये। इसी कारण कई जगह सूर्य का प्रकाश भी नहीं पहुंच पाय़ा। पर्यावरण पर भी इसका प्रतिकूल असर पड़ा। जहां हवा में कई जहरीले रसायन घुल गए वहीं राजस्थान आने वाले कई पक्षी यहाँ से दूर चले गए। इस धुएं के कारण हरियाणा और दिल्ली राज्यों में धुंध महसूस किया गया।